ཀྱིལ་གྱི་ལྷ་ཐམས་ཅད་མཉེས་པའི་ཕྱིར། ཨ་ཧོ་སུ་ཁ། ཞེས་བརྗོད་ཅིང་མྱངས་པས་ལུས་ཐམས་ཅད་གང་། རང་བཞིན་བརྒྱད་ཅུའི་དྲི་མ་དག །སྟོང་པ་གསུམ་གྱི་ཡེ་ཤེས་རྒྱུད་ལ་སྐྱེས་པར་བསམས་ལ་ཅུང་ཟད་མཉམ་པར་བཞག་གོ །.་ེནས་བྱང་སེམས་ལྷག་མ་དེ་དུང་ཆོས་སུ་དྲི་བཟང་གི་ཆུ་དང་བསྲེས་ནས་ཡི་གེ་གསུམ་གྱིས་བསྔགས་ཏེ། སངས་རྒྱས་ཐམས་ཅད་ཀྱི་དབང་བསྐུར་བར་བསམས་ལ། བཀྲ་ཤིས་ཀྱི་ཚིགས་བཅད་སྔོན་དུ་འགྲོ་བས། སྤྱི་བོ་ནས་བླུག་ཅིང་འཐུང་དུ་བཅུག་ལ་དབང་བསྐུར་ཏེ། 0དྨའི་དབུས་ནས་རིན་ཆེན་འབར་བ་རབ་བྱུང་སྟེ། །རྒྱལ་བ་རྣམས་ཀྱིས་དབུ་ནི་ཤིན་ཏུ་བསྐམས་པ་ལ། །རྣམ་དག་རྡོ་རྗེ་ལས་ནི་བྱུང་བ་ཡེ་ཤེས་ཆུ། །དྲི་མེད་ཆར་གྱིས་སྤྱི་བོར་དབང་ནི་བསྐུར་གྱུར་ཅིག །ཅེས་པས་སོ། །.་ེནས་སློབ་མ་རྣམ་སྣང་གི་ང་རྒྱལ་ལས་འཕོས་ནས་འོད་དཔག་མེད་ཀྱི་རང་བཞིན་དུ་མོས་ཏེ། འབྲུ་གསུམ་གྱིས་བསྲུང་ཞིང་མིག་རས་བསལ་ལ། .་ེལྟར་ན་དཀྱིལ་འཁོར་བཞི་ལས་ལུས་དཀྱིིལ་དང་འབྲེལ་བའི་བྷ་གའི་དཀྱིལ་འཁོར་དུ་གསང་བའི་དབང་བསྐུར་བ་ཐོབ། ངག་གི་དྲི་མ་འཁྲུ.། ལམ་རྡོ་རྗེའི་བཟླས་པ་དང་། སེམས་དབེན་བསྒོམ་པ་ལ་དབང་། གསུང་རྡོ་རྗེ་མངོན་དུ་འགྱུར་བའི་སྐལ་པ་ཅན་དུ་བྱས་སོ། །ཞེས་རྟོགས་པ་བསྐྱེད་དེ་གསང་བའི་དབང་ངོ། །
.་ེནས་ཤེས་རབ་ཡེ་ཤེས་ཀྱི་དབང་གི་དོན་དུ། རིག་མ་དང་མཎྜལ་ཕུལ་ལ། ཐལ་མོ་སྦྱར་ནས། མཆོག་སྦྱིན་རྡོ་རྗེ་མཆོག་ཁྱོད་འདུ.། །ཡང་དག་མཐར་གྱུར་ཁྱོད་ལ་འདུ.། །སྟོང་ཉིད་ལས་བྱུང་ཁྱོད་ལ་འདུ.། །སངས་རྒྱས་བྱང་ཆུབ་ཁྱོད་ལ་འདུ.། །སངས་རྒྱས་ཀུན་གྱི་ཡེ་ཤེས་ཆེ། །ཐམས་ཅད་སྟོང་པ་བླ་ན་མེ.། །མངོན་པར་བྱང་ཆུབ་མཐོང་བས་ན། །སློབ་དཔོན་ཆེན་པོ་བདག་ལ་སྩོལ། །ལས་དང་སྐྱེ་ལས་རྣམ་གྲོལ་བའི། །ཚེ་འདིར་བྱང་ཆུབ་ཉིད་ཐོབ་པ། །རང་མྱོང་མཚན་ཉིད་གཅིག་པ་ཉི.། །སེམས་དཔའ་ཆེན་པོ་སྩལ་དུ་གསོལ། །ཁྱོད་ཞབས་པདྨ་སྤངས་ནས་ནི། །གཙོ་བོ་གཞན་ན་སྐྱབས་མ་མཆིས། །འགྲོ་བའི་དཔའ་བོ་ཐུབ་ཆེན་པོ། །.་ེབས་སངས་རྒྱས་མཆོག་བརྙེས་མཛོ.། །ཅེས་སམ། བསྡུ་ན། དངོས་གྲུབ་ཐམས་ཅད་བསྡུས་ནས་ནི། །ཁྱོད་ཀྱིས་བདག་ལ་དབང་བསྐུར་གསོལ། །ཞེས་ལན་གསུམ་གྱིས་གསོལ་བ་བཏབ། ཕན་ཚུན་ངོ་ཚས་བཅིངས་ནས་བདེ་བ་ངོས་མི་ཟིན་པས། .་ེསྤང་བའི་ཕྱིར། གདོང་རས་བཅིངས་ལ། བླ་མས་རིག་མ་རེག་རྡོ་རྗེ་མར་བསྐྱེ.། རིགས་ལྔ་བཀོད་ནས། .འེི་ལག་པ་སློབ་མའི་ལག་པར་གཏད་ནས་རང་གི་ལག་པ་གཡོན་པས་བཟུང་། གཡས་པས་རྡོ་རྗེ་དང་བཅས་པས་སློབ་མའི་སྤྱི་བོར་བཞག་ལ། འདིར་ནི་ཁྱེད་རྣམས་དཔང་པོ་ཡིན། །བདག་གིས་འདི་ལ་འདི་གཏད་དོ། །ཞེས་དེ་བཞིན་གཤེགས་པ་རྣམས་དཔང་པོར་བྱས་ཏེ། གཟུངས་མ་ཡིད་འོང་འདི་ཁྱོད་ཀྱིས། །བསྟེན་བྱར་སངས་རྒྱས་རྣམས་ཀྱིས་བརྟག །འཁོར་ལོ་རིམ་པའི་སྦྱོར་བ་ཡིས། །བདེ་བ་དམ་པ་མྱོངས་བར་གྱིས། །རྡོ་རྗེའི་སྐྱིལ་ཀྲུང་གིས་སེམས་ནི། །ནོར་བུའི་ནང་དུ་གནས་བལྟ་བས། །ཐབས་གཞན་གྱིས་ནི་སངས་མི་རྒྱ། །.་ེབས་རིག་པ་འདི་མཆོག་ཡིན། །ཆོས་ཀུན་གཉིས་སུ་མེད་པ་ལ། །དངོས་པོ་གཉིས་སུ་བརྟགས་པ་ཡིན། ། .་ེབས་འཁོར་བར་རྣམ་བྲལ་བར། །རྟག་ཏུ་ཁྱོད་ཀྱིས་མི་བྱའོ། །འདི་ནི་སངས་རྒྱས་ཐམས་ཅད་ཀྱི། །རིག་མའི་བརྟུལ་ཞུགས་བླ་མེད་པའོ། །རྨོངས་པ་གང་ཞིག་འདས་གྱུར་ན། །.་ེཡི་དངོས་གྲུབ་མཆོག་མི་འགྲུབ། །ཅེས་བརྗོད་དེ་གཏད། རིག་མ་དེས་ཀྱང་ལུས་དྲི་བཟང་པོས་བྱུགས། གོས་དང་བྲལ་བས། རང་གི་ཆུ་སྐྱེས་སློབ་མ་ལ་སྟོན་ཅིང་། ཨེ་མ་བདག་གིས་པདྨ་འདི། །བདེ་བ་ཐམས་ཅད་ཡང་དག་ལྡན། །གང་ཞིག་ཆོ་གས་བསྟེན་བྱེད་པ། །.་ེཡི་མདུན་ན་བདག་གནས་སོ། ། སངས་རྒྱས་བསྟེན་པ་ལ་སོགས་པ། །0དྨ ར་བྱ་བ་ཇི་བཞིན་གྱིས། །བདེ་ཆེན་རྒྱལ་པོ་རང་ཉིད་ནི། །འདི་ཉིད་དུ་ནི་རྟག་ཏུ་བཞུགས། །སྟྭཾ་བྷཉྫ་མོཀྵ་ཧོཿཞེས་བརྗོད་པར་བསམ། སློབ་མ་གསུང་རྡོ་རྗེའི་ང་རྒྱལ་ལས་འཕོས་ཏེ། ཐུགས་རྡོ་རྗེར་བསྐྱེ.། རིག་མ་རེག་རྡོ་རྗེར་བསམ། གཉིས་ཀ་ལ་ལུས་དཀྱིལ་བཀོ.། རྡོ་རྗེ་པདྨ་འདུ་བྱས། རིན་འབྱུང་གི་ང་རྒྱལ་གྱིས་སྙོམས་པར་ཞུགས་ལ་རྡོ་རྗེ་དབྱིངས་ཀྱི་དབང་ཕྱུག་མའི་རྩྭ་གཡོན་གྱི་ཆ་ན་གནས་པ་སོར་མོས་བསྐུལ་ཏེ། .་ེལས་བྱུང་བའི་བདེ་བ་ལ་སོགས་པའི་སྦྱོར་བས་ཧཱུྃ་གླུ་རུ་བླང་ཞིང་བརྩམ་པར་བྱའོ། །.་ེལྟར་སྙོམས་པར་ཞུགས་པས་བྱང་ཆུབ་ཀྱི་སེམས་རྡོ་རྗེ་ནོར་བུ་ཡོངས་སུ་གང་བའི་མཚན་ཉིད་དང་། གསུམ་པ་དགའ་བྲལ་སྣང་བ་ཉེ་བར་ཐོབ་པ་ཞེས་བྱ་བ། རང་གིས་ཉམས་སུ་མྱངས་པར་བྱས་ཏེ། རྡོ་རྗེ་པདྨར་རབ་གནས་ཏེ། །བྱང་ཆུབ་སེམས་ཀྱང་སྤང་མི་བྱ། །བསྐྱོད་བྱ་དེ་ཡི་དགའ་བ་ཡིས། །སེམས་ནི་ཀུན་ཏུ་གང་བར་བསྒོམ། །རྣལ་འབྱོར་པས་ནི་བྱང་ཆུབ་སེམས། །ཇི་སྲིད་མ་དོར་དེ་སྲིད་དུ། །རྒྱུན་མི་འཆད་པར་དགའ་བ་ལས། །བྱུང་བའི་བདེ་བ་ཅིས་མི་ཐོབ། །ཅེས་པ་ལྟར་དོན་མངོན་དུ་བྱའོ། །གལ་ཏེ་ཐིག་ལེ་འཛག་ཏུ་དོགས་ན། ཕཊ་ཅེས་བརྗོད་ཅིང་། ,གེ་ལེ་ཕྱུང་ལ་དོན་གྲུབ་ཀྱི་ང་རྒྱལ་གྱིས་ཕྱོགས་བཅུའི་རྒྱལ་བ་ཐམས་ཅད་ལ། ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་པས་མཆོད་དོ། །.་ེནས་རིག་མའི་རྐང་པ་གཡོན་པ་རང་གི་མགོ་ལ་བཞག་ནས། .་ེརིང་ཕན་ཆད་བུ་ཁྱོད་ཀྱིས། །ཇི་སྲིད་བྱང་ཆུབ་སྙིང་པོའི་བར། །རྨི་ལམ་བཞིན་དུ་སེམས་ཅན་གྱི། །བླ་ན་མེད་པའི་དོན་བྱོས་ཤིག །བསྐྱེད་པའི་རིམ་པ་བསྒོམ་པ་ཡི། །འདི་ནི་མན་ངག་ལས་ནི་ཤེས། །རིག་མ་འདི་ནི་དོར་བྱས་ནས། །ཐབས་གཞན་གྱིས་ནི་སངས་མི་རྒྱ། ། བརྟུལ་ཞུགས་རྣམས་ཀྱིས་མཆོག་གི་མཆོག །རིག་མའི་བརྟུལ་ཞུགས་བུ་ཡིས་སྤྱོ.། །.་ེལྟར་འདི་ནི་རྣལ་འབྱོར་མཆོག །རྡོ་རྗེའི་རྣལ་འབྱོར་རྣལ་འབྱོར་མ། ། རིམ་པ་ཇི་བཞིན་ཡོངས་ཤེས་བྱ། །རྡོ་རྗེ་སེམས་དཔའི་གོ་འཕང་སྟོན། །ཞེས་རིག་མའི་བརྟུལ་ཞུགས་བྱིན་ལ། .འེི་ལན་དུ། བདག་ལ་དངོས་གྲུབ་མཆོག་སྩོལ་ལགས། །ཏིང་འཛིན་ཀུན་གྱི་འབྲས་བུ་སྩལ། །སེམས་ཅན་ཀུན་ལ་ཅི་འདོད་པར། །དངོས་གྲུབ་བླ་ན་མེད་པ་སྩལ། །ཞེས་གཏང་རག་ཕུལ་ལ་གདོང་གཡོགས་བསལ་ནས། ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་དུ། །ཤེས་རབ་ཡེ་ཤེས་ཀྱི་དབང་བསྐུར་བ་ཐོབ། ཡིད་ཀྱི་དྲི་མ་འཁྲུ.། ལམ་བདག་བྱིན་གྱིས་བརླབས་པའི་རིམ་པ་བསྒོམ་པ་ལ་དབང་། ཐུགས་རྡོ་རྗེ་མངོན་དུ་འགྱུར་བའི་སྐལ་བ་ཅན་དུ་བྱས་སོ། །ཞེས་རྟོགས་པ་བསྐྱེད་དེ། ཤེས་རབ་ཡེ་ཤེས་ཀྱི་དབང་ངོ། །
.་ེནས་དབང་བཞི་པའི་དོན་དུ་ཡོན་དང་མཎྜལ་ཕུལ་ནས། ཐལ་མོ་སྦྱར་ཏེ། སྐུ་དང་གསུང་དང་ཐུགས་ཀྱི་མཆོག །.་ེབཞིན་གཤེགས་པ་ཀུན་གྱི་གནས། ། བླ་ན་མེད་པའི་བྱང་ཆུབ་སེམས། །སྙིང་པོ་བཅོམ་ལྡན་བཤད་དུ་གསོལ། །ཞེས་ལན་གསུམ་གྱིས་གསོལ་བ་བཏབ་ལ། གདོང་རས་བཅིངས་པའམ། མ་བཅིངས་ཀྱང་རུང་སྟེ། སློབ་མ་སྔར་དབང་གསུམ་པའི་དུས་ཀྱིས་ཉམས་མྱོང་དྲན་དུ་བཅུག་ལ། འདི་སྐད་བརྗོད་དོ། །འདིར་བཞི་པ་དེ་ཡང་དེ་བཞིན་ནོ། །ཞེས་དབང་གསུམ་པ་དང་བཞི་པ་དཔེ་དོན་དུ་སྦྱར་ནས་གསུངས་པའི་དོན་ཡང་། ད་ལྟ་ཁྱོད་ཀྱིས་དབང་གསུམ་པའི་དུས་སུ། རང་དང་ཕྱག་རྒྱ་གཉིས་ལྷའི་སྐུ་ཡབ་ཡུམ་དུ་སྣང་བཞིན་པའི་དུས་ན། སེམས་ལྷན་ཅིག་སྐྱེས་པའི་དགའ་བས་དེ་ཁོ་ན་ཉིད་ཀྱི་དོན་དུ་ཞུགས་པ་གཉིས་དུས་མཉམ་དུ་ཡོད་པ་བཞིན་དུ། ལམ་འདི་གོམས་པས་མཐར་རླུང་སེམས་ཙམ་ལས་གྲུབ་པའི་ལོངས་སྤྱོད་རྫོགས་པའི་ཡེ་ཤེས་ཀྱི་སྐུ་རང་སྣང་གི་རིག་མ་དང་ཁ་སྦྱོར་བའི་སྐུ་དང་། .འེི་དུས་ན་ཐུགས་ལྷན་ཅིག་སྐྱེས་པའི་དགའ་བ་དང་། སྟོང་ཉིད་རོ་གཅིག་ཏུ་གྱུར་པའི་འོད་གསལ་ལ་ཐམས་ཅད་སྟོང་པ་གཉིས་ངོ་བོ་དབྱེར་མེད་པའི་ཡེ་ཤེས་ཟུང་འཇུག་གི་གོ་འཕང་མངོན་དུ་བྱེད་དེ། .་ེནི་འཐོབ་བྱ་དོན་གྱི་དབང་བཞི་པ་ཡིན་ལ། .་ེལྟ་བུས་ལུས་འཇའ་ཚོན་ལྟ་བུའི་སྐུ་དང་། སེམས་འོད་གསལ་རོ་གཅིག་པ་མ་ཐོབ་ཀྱང་དེ་དང་མཐུན་པར་མོས་པ་ཡིད་བྱེད་ཀྱི་ཚུལ་གྱིས་བསྒོམས་པས་འབྲས་བུ་ཟུང་འཇུག་མངོན་དུ་འགྱུར་བ་ཡིན་ནོ། །.འེི་དོན་ཡང་། དངོས་པོ་ཐམས་ཅད་དང་བྲལ་བ། །ཕུང་པོ་ཁམས་དང་སྐྱེ་མཆེད་དང་། །གཟུང་དང་འཛིན་པ་རྣམ་སྤངས་པ། །ཆོས་བདག་མེད་པ་མཉམ་པ་ཉི.། །རང་སེམས་གདོད་ནས་མ་སྐྱེས་པ། །སྟོང་པ་ཉིད་ཀྱི་རང་བཞིན་ནོ། ། ཞེས་པའི་དོན་ཡང་། དངོས་པོ་ཐམས་ཅད་ནི་སྣོད་ཀྱི་འཇིག་རྟེན་ཏེ་དེ དང་བྲལ་བ་དང་། བཅུད་ཀྱི་ཕུང་ཁམས་སྐྱེ་མཆེད་ཀྱི་བདག་ཉིད་ཅན་གྱི་གཟུང་འཛིན་སྤངས་པ་སྟེ། མདོར་ན་སྣོད་བཅུད་ཀྱི་གཉིས་སྣང་ཐམས་ཅད་དག་པ། ཆོས་བདག་མེད་པ་འོད་གསལ་བ་ཡིན་ལ། .་ེདང་མཉམ་པ་སྟེ་རོ་གཅིག་ཏུ་ཞུགས་པས་རང་གི་སེམས་གདོད་མ་ནས་མ་སྐྱེས་པ་དང་། ཟུང་དུ་འཇུག་པའི་རྡོ་རྗེ་གསུམ་དབྱེར་མི་ཕྱེད་པའི་འཇའ་ཚོན་ལྟ་བུའི་ལུས་འོད་གསལ་སྟོང་པའི་ཡེ་ཤེས་ཀྱི་ངོ་བོ་སྟེ། ས་བཅུ་ལ་ཞུགས་པའི་རྒྱལ་སྲས་རྣམས་ཀྱི་མིག་གི་སྤྱོད་ཡུལ་ཙམ་དུ་གྱུར་པའི་ཟུང་དུ་འཇུག་པའི་སྐུ་ཡིན་ནོ། །ཞེས་བཤད་དོ། །.་ེནས་སློབ་མས་དབང་བཞི་པའི་དོན་ལ། ཡིད་ཆེས་ནས་དགའ་བའི་བློས། ཨེ་མ་ཧོ་སངས་རྒྱས། ཨེ་མ་ཧོ་ཆོས། ཆོས་བཤད་པ་ནི་ངོ་མཚར་ཆེ། ཡང་དག་དོན་ནི་དག་པའི་དོན། ། བྱང་ཆུབ་སེམས་ལ་ཕྱག་འཚལ་ལོ། །བདག་མེད་པ་ཡི་ཆོས་ལས་བྱུང་། །སངས་རྒྱས་བྱང་ཆུབ་རྫོགས་མཛད་པ། །རྣམ་པར་མི་རྟོག་དམིགས་སུ་མེ.། །བྱང་ཆུབ་སེམས་ལ་ཕྱག་འཚལ་ལོ། །ཀུན་ཏུ་བཟང་པོ་ཐམས་ཅད་དོན། །བྱང་ཆུབ་སེམས་ནི་རབ་བསྐོར་བ། །བྱང་ཆུབ་སྤྱོད་མཆོག་རྡོ་རྗེ་མཆོག །བྱང་ཆུབ་སེམས་ལ་ཕྱག་འཚལ་ལོ། །དག་པ་དེ་བཞིན་གཤེགས་པའི་ཐུགས། །སྐུ་གསུང་ཐུགས་ཀྱི་རྡོ་རྗེ་འཛིན། །སངས་རྒྱས་བྱང་ཆུབ་རབ་སྟོན་པ། །བྱང་ཆུབ་སེམས་ཁྱོད་ལ་ཕྱག་འཚལ། །ཞེས་བརྗོད་ཅིང་གཏང་རག་དབུལ་ལོ། །.་ེནས་སྔར་གདོང་རས་བཅིངས་ན་བཀྲོལ་ལ། .ནོ་དམ་བྱང་ཆུབ་སེམས་ཀྱི་དཀྱིལ་འཁོར་དུ་དབང་བཞི་པ་ཚིག་གི་སྒོ་ནས་ཐོབ། སྒོ་གསུམ་གྱི་དྲི་མ་དག །ལམ་ཟུང་འཇུག་གི་རིམ་པ་བསྒོམ་པ་ལ་དབང་། བདེ་བ་ཆེན་པོའི་སྐུ་མངོན་དུ་འགྱུར་བའི་སྐལ་བ་ཅན་དུ་བྱས་སོ། །ཞེས་རྟོགས་པ་བསྐྱེད་དེ། དབང་བཞི་པའོ། །.་ེནས་དམ་ཚིག་དང་སྡོམ་པ་བསྲུང་བར་བསྡམས་ལ། ཡོན་དང་མཎྜལ་ཕུལ་ནས། .ངེ་ནས་བརྩམས་ཏེ་བདག་བྲན་དུ། །གཙོ་བོས་བདག་ནི་མཆོད་པར་བཞེས། །ཞེས་བརྗོད་ལ། དབང་དུས་སུ་ཐོབ་པའི་དམ་ཚིག་དང་སྡོམ་པ་ཡང་དག་པར་བསྲུང་བ་ལ་ནན་ཏན་དུ་བྱའོ། །
.་ེནས་བླ་མས་རས་བྲིས་ཀྱི་དཀྱིལ་འཁོར་ལ་མཆོད་བསྟོད་བྱ། དངོས་གྲུབ་བླང་ཞིང་ནོངས་པ་བཟོད་པར་གསོལ། རས་བྲིས་ཀྱི་ཡེ་ཤེས་པ་རྣམས་ལ་བརྟན་བཞུགས་བྱ། ལས་ཀྱི་རྗེས་རྣམས་མི་མངོན་པར་བསྡུ་ཞིང་། རང་རྡོ་རྗེ་འཆང་གི་ང་རྒྱལ་གྱིས། བསྔོ་བ་དང་སྨོན་ལམ་བཏབ་ལ་བཀྲ་ཤིས་བྱའོ། །རྒྱལ་བས་ལུང་བསྟན་རབ་དགའི་ས་བརྙེས་པ། །སྐྱོབ་པ་ཀླུ་སྒྲུབ་ཞབས་ཀྱི་པདྨོ་ལས། ། ལེགས་འོངས་གདམས་པའི་བདུད་རྩི་ལེགས་བསྟེན་པས། །བློ་གྲོས་མིག་བྱེ་རྟོགས་པའི་ལུས་རྒྱས་པ། །གྲུབ་པའི་དབང་ཕྱུག་ཀླུ་ཡི་བྱང་ཆུབ་དང་། །བློ་ཆེན་སྒྲ་གཅན་འཛིན་དཔལ་བཤེས་གཉེན་གྱིས། །ལེགས་མཛད་དཀྱིལ་འཁོར་ཆོ་གའི་གཞུང་བཟང་གཉིས། །རྣམ་དག་དབང་གི་ཆུ་བོ་དང་བཅས་པ། །མ་བྱོན་སངས་རྒྱས་གསུམ་པ་སྐྱེ་དགུའི་མགོན། །སྡོམ་བརྩོན་ཁ་ཆེའི་མཁན་པོ་ཤཱཀྱ་ཤྲཱིས། ། འཕགས་ཡུལ་མཁས་པའི་གླིང་ནས་སྤྱན་དྲངས་ནས། །བོད་ཡུལ་འགྲོ་ལ་ཕན་བདེ་བསྐྱེད་ཕྱིར་སྤེལ། །.་ེཡི་སྤྱན་སྔར་འཛམ་གླིང་མཁས་པའི་མཆོག །ཆོས་ཀྱི་དབང་ཕྱུག་ས་སྐྱ་པཎྜི་ཏས། །མ་ནོར་དབང་དང་གཞུང་གི་ལུང་མནོས་ནས། ། བཤད་ཅིང་བསྒྱུར་ཏེ་ལེགས་པར་གཏན་ལ་ཕབ། །.་ེཡི་རྗེས་འཇུག་དཀྱིལ་འཁོར་ཆོ་ག་འདི། །ཤཱཀྱའི་དགེ་སློང་ཀུན་དགའ་བཟང་པོ་ལ། །མདོ་སྔགས་གཉིས་ཀྱི་སྡེ་སྣོད་མང་འཛིན་པ། །བཤེས་གཉེན་བསམ་གཏན་དཔལ་གྱིས་བསྐུལ་ནས་སྦྱར། །རྣམ་དཀར་དགེ་བ་གངྒཱའི་ཆུ་རྒྱུན་དེས། །འགྲོ་བའི་སེམས་ཀྱི་དྲི་མ་ཀུན་སྦྱངས་ནས། །ཟག་མེད་སྐུ་བཞིའི་ནོར་བུས་ཡོངས་གང་བ། །ཀུན་མཁྱེན་རྒྱ་མཚོ་ཆེན་པོར་འཇུག་གྱུར་ཅིག །དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག་ཡེ་ཤེས་རྒྱ་མཚོ་ཞེས་བྱ་བ་འདི་ནི་བདེ་བར་གཤེགས་པའི་གསུང་རབ་ཐམས་ཅད་ལ་བསྙེངས་པ་མི་མངའ་བའི་མཁྱེན་རབ་ཅན། རྗེ་བཙུན་མཁས་པའི་དབང་པོ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་གྲུབ་ཆེན་ཀླུའི་བྱང་ཆུབ་ཀྱི་ཆོ་ག་ཉི་ཤུ་པ་དང་། ཤར་ཕྱོགས་ཀྱི་སློབ་དཔོན་སྒྲ་གཅན་འཛིན་དཔལ་བཤེས་གཉེན་གྱིས་མཛད་པའི་རས་བྲིས་ཀྱི་ཆོ་ག་དང་། འགྲེལ་ཆེན་སྒྲོན་མ་གསལ་བའི་སྨིན་བྱེད་ཀྱི་སྐབས་རྣམས་ལས་འབྱུང་བའི་དོན་ཐམས་ཅད་ཚང་བར་བཀོད་ཅིང་ཉམས་སུ་བླང་བདེ་བར་མཛེས་བྱེད་ཀྱི་ལོ་མགོ་ཟླ་བའི་ཡར་ཚེས་ལྔ་ལ། དཔལ་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་བཤེས་གཉེན་བཟང་པོས་བགྱིས་སོ། །འདིས་བསྟན་པ་དང་སེམས་ཅན་མང་པོ་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག། །།